ลูกสาวลุงเสี้ยว ฟ้องขับไล่ ทวี ไกรคุปต์ รุกที่ ปลูกมะพร้าว 500 ต้น
ประธานชมรมช่วยเหลือเหยื่ออาชญากรรม พาลุงเสี้ยวกับลูกสาว ยื่นฟ้อง ทวี ไกรคุปต์ รุกที่ดินทำกิน ล้อมรั้ว ปลูกมะพร้าว 500 ต้น ขับไล่ออกที่ดิน พร้อมเรียกค่าเสียหาย ยืนยันปลูกอ้อยทำกินมาตั้งแต่ปี 2517เมื่อเวลา 08.30 น. วันที่ 12 ก.พ.63 ที่ศาลจังหวัดราชบุรี นายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม พร้อมนายอุทัย สุวรรณนึก ทนายความ ได้นำนายเสี้ยว นำพา อายุ 75 ปี พร้อมด้วย นางสาวปราณี นำพา และนางสาวอำไพ นำพา บุตรสาว เดินทางไปที่ศาลฯ เพื่อทำเรื่องยื่นต่อศาลดำเนินคดีแพ่งกับนายทวี ไกรคุปต์ บิดาของนางสาวปารีณา ไกรคุปต์ ส.ส.ราชบุรี พรรคพลังประชารัฐ ที่เข้าไปล้อมรั้วปักเสาปูน และปลูกมะพร้าวในที่ดินบริเวณบ้านหนองมะค่า หมู่ 9 ต.ท่าเคย อ.สวนผึ้ง จ.ราชบุรี ของลุงเสี้ยวที่ครอบครองทำกิน และยกให้ลูกสาวทั้ง 2 คนใช้ประโยชน์ทำกินต่อ ซึ่งทางป่าไม้ได้เข้าตรวจสอบพบว่าที่ดินดังกล่าวถูกนายทวีบุกรุกจริงนายอุทัย สุวรรณนึก ทนายความของลุงเสี้ยว กล่าวว่า ได้พาลุงเสี้ยวกับนางสาวปราณี และนางสาวอำไพ มายื่นฟ้องนายทวี ไกรคุปต์ เรื่องฟ้องขับไล่เรียกค่าเสียหายเรียกคืนพื้นที่ดินทำกิน ตามที่เป็นข่าวมาก่อนหน้านี้ วันนี้จะมาดำเนินการฟ้องให้กับทั้งสองคน เนื่องจากนายทวีได้นำต้นมะพร้าวกว่า 500 ต้นมาปลูกในที่ดิน มาล้อมรั้วลวดหนาม มีการปักเสาปูน 212 ต้น เนื้อที่ที่ถูกบุกรุกประมาณ 23 ไร่ 4 ตารางวา เป็นการฟ้องขับไล่และเรียกค่าเสียหายทั้งนี้ ระหว่างดำเนินคดีแพ่งถือว่าเรามีสิทธิ์ใช้สอยได้ และเราก็มีสิทธิ์สามารถฟ้องดำเนินคดีได้ ไม่น่าจะมีปัญหา โดยที่ดินแปลงนี้ทางกรมป่าไม้ได้ตรวจสอบแล้วว่า นางสาวปราณี และนางสาวอำไพ ที่ดินทั้ง 2 แปลงอยู่ในโครงการถือครองเพื่อการจัดการที่ดินตามนโยบายของรัฐปี 2559ด้านนายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม เปิดเผยว่า วันนี้มาฟ้องนายทวี ไกรคุปต์ ให้กับครอบครัวของลุงเสี้ยว นำพา ซึ่งถ้ารอพนักงานสอบสวนก็จะช้า เราจึงมาฟ้องศาลเอง โดยจะฟ้องขับไล่ก่อน เนื่องจากที่ดินแปลงนี้เป็นที่ดินของรัฐ แต่อยู่ในความครอบครองของเอกชน ทำให้ต้องฟ้องขับไล่ หลังจากที่ศาลได้ขับไล่ออกจากพื้นที่แล้ว ถ้าเขายังไม่ออก ก็จะต้องจะเป็นอาญาคือสามารถฟ้องข้อหาบุกรุกได้ ตามเอกสารสิทธิ์ที่กรมป่าไม้เข้าไปรังวัด มีการพิสูจน์แล้วว่ามีการบุกรุกจริง แต่เขายังดื้อดึงไม่ยอมออกจากพื้นที่ ทำให้ลูกสาวลุงเสี้ยวทั้ง 2 คนได้รับความเสียหาย จึงต้องมาศาลให้ศาลเป็นผู้ตัดสินให้มีการฟ้องขับไล่ออกจากพื้นที่ส่วนนางสาวปราณี นำพา ลูกสาวลุงเสี้ยว กล่าวว่า มีการเข้ามาปลูกต้นมะพร้าวเมื่อวันที่ 7 ก.ค. 62 และวันที่ 9 ก.ค. ได้มาล้อมรั้วเสาปูน ก่อนหน้านี้พื้นที่ตรงนี้ได้ทำการปลูกอ้อยทำกินมาตลอดตั้งแต่ปี 2517 โดยพื้นที่เป็นของตนและน้องสาว ที่พ่อทำเรื่องยกให้พวกตนทำกินและกรมป่าไม้ อนุญาตได้ทำประโยชน์ใช้สอยมานานแล้ว โดยทางฝ่ายที่เข้ามา เขาบอกว่ามีสิทธิ์ที่จะใช้พื้นที่ตรงนี้ ตอนนี้จึงได้แจ้งความและร้องทุกข์อยู่ที่กรมป่าไม้ ปัจจุบันยังไม่มีการรื้อถอนออกไปแต่อย่างใด จึงมีความต้องการให้ผู้ที่บุกรุกถอนรั้วและถอนต้นไม้ออกจากพื้นที่นี้.
ประธานชมรมช่วยเหลือเหยื่ออาชญากรรม พาลุงเสี้ยวกับลูกสาว ยื่นฟ้อง ทวี ไกรคุปต์ รุกที่ดินทำกิน ล้อมรั้ว ปลูกมะพร้าว 500 ต้น ขับไล่ออกที่ดิน พร้อมเรียกค่าเสียหาย ยืนยันปลูกอ้อย
ทวี ไกรคุปต์,ทวี ไกรคุปต์ บุกรุกป่า,ทวี ไกรคุปต์ รุกที่,ฟ้องทวี ไกรคุปต์,ทวี ไกรคุปต์ ลุงเสี้ยว,ทวี พ่อปารีณา,ข่าวทั่วไป